Obeliscus Constantii
Obeliscus Constantii, saepe "Lateranensis" dictus, est monumentum Aegyptium e granito tempore regis Thutmosis III saeculo XV medio sculptum. Obeliscus per millennia fere duo ad Karnak stetit, unde Constantinus I princeps anno 337 eum ad novam urbem Constantinopolim destinatum removere statuit; Romam autem multo postea Constantino iam mortuo advectus est et anno 357 iussu imperatoris Constantii II in Circo Maximo erectus tempore quo Augustus velut triumphum quendam celebravit.